Rikunarita-ORG/Wikinium huggingface dataset:
# Scenska muzika

**Scenska muzika** je izraz koji u najširem smislu označava muziku koja se komponira za potrebe kazališne predstave, televizijske emisije, radio emisije, filma ili video-igre, odnosno bilo kakvog medija koji po svojoj prirodi nije muzički. Za filmsku muziku se ponekad koristi izraz soundtrack.

Scenska muzika prije svega služi kao svojevrsna "podloga" ili katalizator radnje, odnosno stvara atmosferu u dramskom djelu. Najčešći je primjer duboki, "mračni" ton koji sugerira opasnost koja vreba protagoniste.

Scenska muzika ima dugu i bogatu historiju, te prvi zapisi o njoj datiraju iz vremena grčke tragedije. Neka od najpoznatijih djela klasične muzike su nastala kao scenska muzika za dramska djela, a od čega je možda najpoznatiji primjer podloga koju je Edvard Grieg komponirao Ibsenovu dramu *Peer Gynt*.

Scensku muziku ne treba miješati s muzikom koja je napisana za muzičko-scenska djela, kod kojih muzika predstavlja inetgralni dio cjeline (opera, opereta, mjuzikl).
# Komunikacija

Komunikacije
**Komunikacija** je proces razmjene informacija preko dogovorenog sistema znakova. **Komunikacije** su znanstvena disciplina koja proučava komuniciranje.

## Oblici komunikacija

* interpersonalna komunikacija
* itrapersonalna komunikacija
* govorna komunikacija
* neverbalna komunikacija
* Aktivno slušanje
* telekomunikacija

## Oblici i komponente ljudske komunikacije

Komponente procesa komunikacije
Proces komunikacije sadrži šest ključnih komponenti: izvor, poruku, kanal, primalac,buku i povratnu spregu.
Izvor je kreator poruke,odnosno njen pošiljalac.To je jedna ili više osoba koje započinju proces komunikacije. Izvor je lice koje poseduje informacije I ima za cilj da ih prenese drugom pojedincu ili većem broju drugih lica. Kreator, odnosno pošiljalac poruke može da bude pojedinac, grupa ili organizacija.
Poruka je produkt njenog kreatora. Nju čini verbalni ili neverbalni stimulans koji utiče na primaoca ili pošiljaoca bez obzira da li je nameran ili nije.
Kanal je veza između izvora i primaoca poruke. Postoje brojni različiti kanali kojima se poruka šalje, kao što su pisma, telefoni, aksovi, kompjuteri.
Primalac je onaj koji interpretira poruku. Njegova čula primaju poruku pošiljaoca. Neke poruke mogu imati veliki broj primalaca,
Buka je sve ono što uznemirava I ometa komunikaciju. Ona unosi zabunu I iskrivljuje poruku.
Povratna sprega je odgovor primaoca pošiljaocu poruke. Povratna sprega spaja pošiljaoca i primaoca poruke međusobno, na takav način da oni mogu istinski komunicirati.

## Komunikacijska tehnologija

## Barijere u komuniciranju

## Povezano

* lingvistika
* masovni mediji
* novina

## Vanjske veze
# Jane Goodall

Jane Goodall u slici iz 2010.
**Valerie Jane Morris-Goodall** (London, 3. aprila 1934. – Los Angeles, 1. oktobra 2025.) bila je britanska etologinja i antropologinja.

Rođena je u Londonu 3. aprila 1934. Poznata je u cijelome svijetu po svojim istraživanjima o čimpanzama i po svom ekološkom angažmanu. Njezina istraživanja društvenog i obiteljskog života čimpanza, započeta 1960. u Nacionalnom parku Gombe Stream u Tanzaniji, približila su čovjeku tu vrstu – bića koja su mu najsličnija. Isprva bez formalne naobrazbe radila kao tajnica paleoantropologa Louisa Leakyja u Africi. Zatim doktorirala etologiju u Cambridgeu 1965.

Preminula je u Los Angelesu 1. oktobra 2025.

## Knjige

* 1970. – *My Friends the Wild Chimpanzees*
* 1971. – *In the Shadow of Man*
* 1986. – *The Chimpanzees of Gombe: Patterns of Behavior*
* 1990. – *Through a Window: 30 years observing the Gombe chimpanzees*
* 1999. – *Reason For Hope; A Spiritual Journey*

## Povezano

* Etologija
# Mozafaradin-šah Kadžar

| Mozafaradin-šah Kadžar مظفرالدين شاه قاجار |
| --- |
|  |
| **Iranski šah** |
| Vladavina
 | 1. 5. 1896. – 3. 1. 1907. |
| Prethodnik
 | Nasrudin-šah
 |
| Nasljednik
 | Muhamed Ali-šah
 |
| Djeca
 | Muhamed Ali-šah, Malek Mansur Mirza, Abol Fath Mirza Salar, Abol Fazl Mirza, Husein Ali Mirza, Nasrudin Mirza Naser
 |
| Dinastija
 | kadžarska
 |
| Otac
 | Nasrudin-šah
 |
| Rođenje
 | 23. 3. 1853. Teheran, Iran
 |
| Smrt
 | 3. 1. 1907. Teheran, Iran
 |

**Mozafaradin-šah Kadžar** (perz. مظفرالدين شاه قاجار; Teheran, 23. 3. 1853. – Teheran, 3. 1. 1907.), šah Irana i šesti vladar iz kadžarske dinastije.

Političku karijeru započeo je 1861. godine kao guverner Iranskog Azarbajdžana, a šahom je postao 1896. nakon što mu je otac Nasrudin-šah smrtno ranjen u atentatu. Za vrijeme vladavine Mozafaradin-šaha formiran je prvi iranski parlament (1906.), a ubrzo nakon njegove smrti rasplamsava se iranska ustavna revolucija s kojom se suočavao njegov prijestolonasljednik Muhamed Ali-šah.

|  |  |  |
| --- | --- | --- |
| Prethodnik: | **Iranski šah (kadžarska dinastija) (1. 5. 1896. – 3. 1. 1907.)** | Nasljednik:
 |
| **Nasrudin-šah** | **Muhamed Ali-šah** |

## Literatura

* (`en`) Keddie, Nikki (1991). „5. Iran under the later Qājārs, 1848–1922”. u: Avery, Peter; Hambly, Gavin; Melville, Charles. *From Nadir Shah to the Islamic Republic*. The Cambridge History of Iran. **VII**. Cambridge, U.K.: Cambridge University Press. DOI:10.1017/CHOL9780521200950.006. ISBN 9780521200950.
* (`en`) Britannica (2011.). *Moẓaffar od-Dīn Shāh*. Encyclopædia Britannica. Chicago, Illinois: Encyclopædia Britannica, Inc.. ISBN 1-59339-292-3. OCLC 71783328.

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **Mozafaradin-šah Kadžar** |
# Reginald Fessenden

| *Reginald Fessenden* |
| --- |
| *Otac radio emitiranja* |
| Rođenje | (1866-oktobra-06)6. oktobra 1866. East Bolton, Quebec, Kanada  |
| Smrt | 22. jula 1932. (dob: 65) Bermuda, pokopan na groblju St. Mark's Church |
| Nacionalnost | kanadska |
| Zanimanje | izumitelj |
| Poznat/a po | pronalazak radiotelefonije |

**Reginald Aubrey Fessenden** (6. oktobar 1866 – 22. jul 1932) bio je kandski pronalazač poznat po pionirskim eksperimentima u oblasti radio tehnologije, odnosno jednom od ranih - a možda i prvom - emitiranju glasa i muzike. Kasnije je primio na stotine patenata iz raznih oblasti kao što su emitiranje na visokim frekvencijama, sonar i televizija.

## Vanjske veze

* Fessenden - 100 Years of Radio Arhivirano 2023-01-27 na Wayback Machine-u
* Belrose, John S., "Fessenden and Marconi: Their Differing Technologies and Transatlantic Experiments During the First Decade of this Century" *International Conference on 100 Years of Radio* (September 5–7, 1995).
* Grant, John, "Experiments and Results in Wireless Telephony" *The American Telephone Journal*, January 26, 1907
* Seitz, Frederick, "The Cosmic Inventor" *Transactions of the American Philosophical Society*. 1999.
* George H. Clark Radioana Collection, ca. 1880 - 1950 Arhivirano 2005-11-23 na Wayback Machine-u - National Museum of American History, Smithsonian Institution.
* Reginald Fessenden web page
* Radio Machrihanish, Scotland Arhivirano 2007-09-27 na Wayback Machine-u - partner station to Brant Rock
* The National Electric Signaling Co. The New England Wireless and Steam Museum
* "Christmas Eve and the Birth of 'Talk' Radio" NPR *All Things Considered*, December 22, 2006
* Storied broadcast in doubt Arhivirano 2008-05-28 na Wayback Machine-u
* Biography and photos Arhivirano 2012-12-06 na Archive.is-u at the *Canada's Telecommunications Hall of Fame*  website
* Biographical video footage at the *Canada's Telecommunications Hall of Fame*  website Arhivirano 2007-08-07 na Wayback Machine-u
* Fessenden WWW page at the *New England Wireless and Steam Museum* website
* Reginald Fessenden na Find a Grave
# Vancouver (otok)

| Vancouver  |
| --- |
|  |
| Podaci
 |
| Lokacija
 | Britanska Kolumbija
 |
| Država
 |  Kanada
 |
| Površina
 | 32 100  km²
 |
| Broj stanovnika
 | 759 366
 |
|  |

**Vancouver** je kanadski otok na jugozapadu Britanske Kolumbije u obalnom pojasu Tihog oceana.

## Geografija

Otok ima površinu od 31 285 km², dug je 460 km (u smjeru sjeverozapad-jugoistok), prosječno širok 80 km, pa je svojim dimenzijama najveći sjevernoamerički otok pacifičke obale Od kanadskog kopna razdvojen je tjesnacima; Georgia, Johnstone i Queen Charlotte a od američkog Tjesnacem Juan de Fuca.

*Vancouver* je zapravo potopljeni planinski masiv čiji vrhovi izviruju iz oceana, na to ukazuje njegov ispresjecani planinski reljef sa nekoliko vrhova koji prelaze visinu od 2 100 metara. Duž istočne obale proteže se obalna ravnica, za razliku od zapadne, koja je neobično razvedena dubokim fjordovima. Otok je neobično dobro pošumljen, pa se to njegovo bogatstvo štiti u tri velika nacionalna parka; Strathcona Provincial Park površine 2 193 km² u centralnom dijelu otoka, Pacific Rim National Park (500 km²) na zapadu i Cape Scott Provincial Park (151 km²) na sjeveru.

## Historija

Izvorni stanovnici tog otoka bili su indijanska plemena; Kwakiutl, Nootka i Coast Salish.
Otok je otkrio britanski kapetan James Cook - 1778., a detaljno ga je istražio George Vancouver - 1792. (po njemu je dobio i ime). Dugo vremena bio je privatno vlasništvo Kompanije Hudson Bay sve do 1849. kad je postao Krunska kolonija, - 1866. je ujedinjen sa kolonijom Britanskom Kolumbijom, a od 1871. je dio Kanade sa administrativnim centrom u Victoriji.

## Privreda i transport

Najvažnije privredne aktivnosti na otoku su eksploatacija šuma i obrada drva, ribarstvo, rudarstvo (ugljen, željezna rudača, bakar).
Uz to je važna je i poljoprivreda (mliječni proizvodi, voće i povrće), te turizam.

Veći otočki urbani centri leže duž istočne obale, pored Victorije to su još; Duncan, Nanaimo, Port Alberni, Courtenay, North Cowichan, Port Hardy i Campbell River.

Otok je odlično povezan trajektima i avionskim vezama sa kanadskim i američkim kopnom.

## Reference

## Vanjske veze

* *Vancouver Island* na portalu Encyclopædia Britannica Arhivirano 2016-05-14 na Wayback Machine-u (`en`)
# Čelopek

**Čelopek** može da bude:

* Čelopek (Zvornik), naselje u opštini Zvornik, Republika Srpska, BiH;
* Čelopek (Lipljan), naselje u opštini Lipljan, KiM, Republika Srbija;
* Čelopek (Peć), naselje u opštini Peć, KiM, Republika Srbija;
* Čelopek (Staro Nagoričano), naselje u opštini Staro Nagoričano, kod Kumanova, BJRM;
* Čelopek (Brvenica), naselje u opštini Brvenica, kod Tetova, BJRM;
# Henry Campbell-Bannerman

| The Right Honourable Sir Henry Campbell-Bannerman GCB |
| --- |
|  |
|  |
| premijer Ujedinjenog Kraljevstva |
| **Na položaju** 5. decembar 1905 – 5. april 1908 |
| Monarh | Edward VII |
| Prethodi | Arthur Balfour |
| Slijedi | H. H. Asquith |
| vođa Opozicije |
| **Na položaju** 6. februar 1899 – 5. decembar 1905 |
| Monarh | Victoria Edward VII |
| Premijer | Markiz od Salisburyja Arthur Balfour |
| Prethodi | Sir William Vernon Harcourt |
| Slijedi | Arthur Balfour |
| vođa Liberalne stranke |
| **Na položaju** 6. februar 1899 – 22. april 1908 |
| Prethodi | Sir William Vernon Harcourt |
| Slijedi | H. H. Asquith |
| ministar rata |
| **Na položaju** 18. august 1892 – 21. jun 1895 |
| Premijer | William Ewart Gladstone Earl od Roseberyja |
| Prethodi | Edward Stanhope |
| Slijedi | Markiz od Lansdownea |
| **Na položaju** 6. februar 1886 – 20. jul 1886 |
| Premijer | William Ewart Gladstone |
| Prethodi | Earl od Cranbrooka |
| Slijedi | William Henry Smith |
| Chief Secretary for Ireland |
| **Na položaju** 23. oktobar 1884 – 25. jun 1885 |
| Premijer | William Ewart Gladstone |
| Prethodi | George Otto Trevelyan |
| Slijedi | Sir William Hart Dyke |
| financijski sekretar Ministarstva rata |
| **Na položaju** 28. april 1880 – 13. maj 1882 |
| Prethodi | Robert Loyd-Lindsay |
| Slijedi | Sir Arthur Hayter |
| **Na položaju** 15. novembar 1871 – 26. februar 1874 |
| Prethodi | John Vivian |
| Slijedi | Frederick Stanley |
| Otac Doma komuna |
| **Na položaju** 22. maj 1907 – 22. april 1908 |
| Prethodi | George Finch |
| Slijedi | Sir John Kennaway |
| član Parlamenta za Stirling Burghs |
| **Na položaju** 17. novembar 1868 – 22. april 1908 |
| Prethodi | John Ramsay |
| Slijedi | Arthur Ponsonby |
|  |
| Lični detalji |
| Rođenje | Henry Campbell 7. septembar 1836 Kelvinside House, Glasgow, Škotska |
| Smrt | 22. aprila 1908. (dob: 71) 10 Downing Street, London, Engleska |
| Počivalište | Meigle Parish Church, Perthshire |
| Nacionalnost | britanska |
| Politička stranka | Liberalna stranka |
| Supružnik/ci | Charlotte Bruce (v. 1860 ﻿–﻿  umrla 1906) |
| Roditelji | James Campbell Janet Bannerman |
| Obrazovanje | University of Glasgow Trinity College, Cambridge |
| Profesija | trgovac |
| Potpis |  |

**Sir Henry Campbell-Bannerman** GCB PC (7. septembar 1836 - 22. april 1908) bio je britanski liberalni političar i državnik, koji je od 1899. do 1908. godine vodio Liberalnu stranku, a od 1905. do 1908. služio kao premijer Ujedinjenog Kraljevstva. Campbell-Bannerman, koji je na izborima 1905. godine ostvario najveću pobjedu u historiji stranke, je tokom mandata proveo brojne dalekosežne ekonomske i socijalne reforme. Političku karijeru je morao prekinuti zbog bolesti, prepustivši vodstvo stranke i vladu Anthonyju Asquithu.

## Vanjske veze

* Sir Henry Campbell Bannerman biography from the Liberal Democrat History Group
* Biography on the Downing Street website.
* Political posters including Henry Campbell-Bannerman on the LSE Digital Library
# Bojni brod

*Za ostale upotrebe, pogledajte Bojni brod (razvrstavanje).*
Japanski bojni brod *Satsuma*
**Bojni brod** je naziv koji u najširem smislu označava najteže naoružani i najbolje oklopljeni površinski ratni brod.

U užem smislu se taj naziv koristi za vrstu ratnog broda koji se u razvio od karaka i galijuna u 17. vijeku i pod nazivom linijski brod u Doba jedrenjaka predstavljao kapitalni brod većine tadašnjih ratnih mornarica. S razvitkom parne mašine, eksploziva i metalurgije, linijski brodovi dobijaju novi pogon, artiljeriju i oklop te se razvijaju oklopnjače.

U najužem smislu izraz bojni brod se koristi za kapitalne brodove koji su se razvili u drugoj polovici 19. vijeka. Kod njih se razlikuju:

* pre-drednoti, koji su sagrađeni prije 1906. godine;
* drednoti, koji su ime dobili po britanskom broud *HMS Dreadnought* iz 1906. godine;
* bojni krstaši, koji su predstavljali lakšu varijantu drednota, odnosno hibrid bojnog broda i krstarice;
* superdrednoti.

Za vrijeme drugog svjetskog rata se ispostavilo kako se bojni brodovi, čak i sa najjačom brodskom artiljerijom, nisu u stanju suprotstaviti nosaču aviona koji se nametnuo kao novi kapitalni brod. Zbog toga su se prestale graditi, a danas ih ne koristi nijedna mornarica u svijetu.

Posljednji put su ulogu imali za vrijeme zaljevskog rata, kada je USS Iowa bombardirala iračke položaje na obali okupiranog Kuvajta.

## Vanjske veze

* "Dreadnought" by Kelley L. Ross, Ph.D.
* World Battleship Lists at hazegray.org
* List of early armored ships Arhivirano 2006-10-22 na Wayback Machine-u
* Maritimequest Battleships and Battlecruisers of the 20th century
* Maritimequest U.S. Battleship Index
* Maritimequest British Battleship Index
* Maritimequest German Battleship Index
* Maritimequest French Battleship Index
* Maritimequest Italian Battleship Index Arhivirano 2006-07-27 na Wayback Machine-u
* Maritimequest Japanese Battleship Index
* Maritimequest Russian Battleship Index Arhivirano 2007-03-21 na Wayback Machine-u
* GlobalSecurity.org
* Video: Inside one of *Missouri*’s 16" gun room, about 1955. (Windows Media File) Arhivirano 2006-08-23 na Wayback Machine-u
* Comparison of the capabilities of seven WWII battlesips
* An overview of the United States Navy Naval Surface Fire Support Arhivirano 2006-06-24 na Wayback Machine-u
* University of Washington Libraries Digital Collections – Transportation Photographs An ongoing digital collection of photographs depicting various modes of transportation in the Pacific Northwest region and Western United States during the first half of the 20th century. Includes images of battleships.
* USS New Jersey Arhivirano 2007-11-11 na Wayback Machine-u Photos on board the Battleship New Jersey BB-62 in Camden, NJ
# Pero Čingrija

| Pero Čingrija
 |
| --- |
|  |
|

---

Gradonačelnik Dubrovnika
 |
| Mandat 1878. – 1882.
 |
| Prethodnik
 | Rafael Pucić
 |
| Nasljednik
 | Rafael Pucić
 |
| Mandat 1899. – 1911.
 |
| Prethodnik
 | Frano Getaldić-Gundulić
 |
| Nasljednik
 | Melko Čingrija
 |
|

---

 |
| Rođenje
 | 24. kolovoza, 1837.
 |
| Smrt
 | 13. srpnja, 1921.
 |
| Zanimanje
 | političar
 |

**Pero Čingrija** (Dubrovnik, 1837. - Dubrovnik, 1921.), hrvatski političar. Uz Frana Supila bio je, jamačno, najveći i najuspješniji dubrovački i dalmatinski političar od početka 1860-ih do propasti Habsburške Monarhije. Bez ikakva dvojenja bio je najdugovječniji i najpopularniji gradonačelnik u dubrovačkoj povijesti. Gradonačelnik Dubrovnika bio je od 1878. do 1882., pa neprekidno od 1899. do 1911. godine. Bio je veoma cijenjen kao građanski intelektualac, odvjetnik, a iznad svega kao predani pripadnik i predvodnik Narodne stranke. Perov sin Melko također je bio političar.

Nakon smrti Mihe Klaića (1896.) i Gaje Bulata (1900.) postao je vođom Narodne hrvatske stranke na razini Dalmacije. Zauzimao se za suradnju dubrovačkih narodnjaka i umjerenih pravaša, tako snažno djelujući na pravaškog predvodnika Frana Supila, čime je krajem 1890-ih u Gradu bila oblikovana snažna hrvatska (narodnjačko-pravaška) fronta, koja je 1899. zauvijek porazila srpsko-autonomašku koaliciju. Plodove dubrovačke suradnje prenio je i na razinu Dalmacije kad je upravo njegovim zalaganjem 26. travnja 1905. došlo do fuzije dalmatinskih narodnjaka i umjerenih pravaša u Hrvatsku stranku, čijim predsjednikom je odmah postao. Međutim, kad je u vodstvu dalmatinske Hrvatske stranke prevladalo proaustrijsko raspoloženje, i kad je 14. rujna 1908. za njenog predsjednika izabran austrofil dr. Vicko Mihaljević, pod Čingrijinim utjecajem iz vodstva stranke istupili su dubrovački i korčulanski predstavnici, da bi samo nakon dva dana, već 20. rujna, u Dubrovniku osnovali Samostalnu organizaciju Hrvatske stranke na čelu s Čingrijom. Bio je jedan od utemeljitelja politike *novog kursa*. Kao predsjednik hrvatskog kluba u Dalmatinskom saboru početkom listopada 1905. predsjedavao je konferencijom u Rijeci na kojoj je usvojena Riječka rezolucija koja je označila pobjedu politike *novoga kursa*, a nakon toga i član hrvatskog odbora koji je trebao pregovarati s predstavnicima mađarske oporbe o realizaciji odredbi Riječke rezolucije. U Dubrovniku je putem lista *Crvena Hrvatska* vodio uspješnu borbu s pripadnicima *čistih pravaša* i s njihovim listom *Prava Crvena Hrvatska*. Bio je pošten i razuman političar, humanist i dobrotvor, kao gradonačelnik omiljen među narodom. Neprekidno je biran u Dalmatinski sabor od njegova ponarođenja (1870.) do 1911. godine. Nakon Prvog svjetskog rata i propasti Habsburške Monarhije bio je izabran za predsjednika Narodnog vijeća Dubrovnika. Danas na Montovjerni tik do Boninova postoji Villa Čingrija danas u vlasništvu HRT-a, a kupalište ispod nje naziva se Čingrija. Postoji i vaterpolski klub Čingrija koji se natječe u Divljoj ligi.

## Izvori

1. Tolja, N: Dubrovački Srbi katolici - istine i zablude, Dubrovnik, 2011.
# Rolls-Royce

**Rolls-Royce** je britanski brend; može se odnositi na:

* Rolls-Royce Limited, originalna kompanija osnovana 1906. i podijeljena na Rolls-Royce plc i Rolls-Royce Motors godine 1973.
* Rolls-Royce plc, zrakoplovna, energetska i obrambena kompanija.
	+ Rolls-Royce Deutschland
	+ Rolls-Royce Marine Power Operations Ltd
	+ Rolls-Royce North America
	+ Rolls-Royce Corporation
	+ Rolls-Royce Turbomeca Ltd.
	+ Rolls-Royce AB, KaMeWa AB, ranije dio Vickers plc
* Rolls-Royce Motors, autombilski odjel sa brendovima Rolls-Royce i Bentley, odvojio se od Rolls-Royce Limiteda 1973. Kompanija (danas Bentley Motors Limited) je kupljena od Volkswagena 1998, dok je Rolls-Royce brend predan pod licencom (kao Rolls-Royce plc) BMW-u da stvori novu kompaniju (Rolls-Royce Motor Cars)
* Rolls-Royce Motor Cars, proizvođač Rolls-Royce automobila od 1999, filijala BMW
* Popis automobila Rolls-Royce, popis vozila koje su proizvodili Rolls-Royce Limited, Rolls-Royce Motors i Rolls-Royce Motor Cars
# Humorous Phases of Funny Faces

| Humorous Phases of Funny Faces |
| --- |
| Trajanje: 3 minute i 4 sekunde.3:04Dostupni titlovi.CC |
| Režija | J. Stuart Blackton |
| Producent | J. Stuart Blackton |
| Uloge | J. Stuart Blackton |
| Distribucija | Vitagraph Company of America |
| Premijera | 6. aprila 1906 (1906-04-06) |
| Trajanje | 3 min. |
| Zemlja |  Sjedinjene Države |
| Jezik | nijemi |

Humorous Phases of Funny Faces (srpskohrvatski: *Šaljive faze smiješnih lica*) je američki kratki crno-bijeli nijemi film snimljen 1906. u režiji J. Stuarta Blacktona. Sastoji se od nekoliko kadrovima u kojima "oživljavaju" likovi naslikani kredom na ploči. Danas se često navodi kao prvi animirani film u historiji.

## Izvori

## Vanjske veze

* *Humorous Phases of Funny Faces* na sajtu IMDb
* *Humorous Phases of Funny Faces* *at the Library of Congress*
* *Humorous Phases of Funny Faces* on Youtube
# Vezuv

Pogled na Vezuv iz Pompeje
**Vezuv** je jedini aktivan vulkan na kopnenom delu Evrope. Po poslednjim merenjima njegova dužina iznosi 1281 m, dubina kratera 30 m.

Pogled sa Vezuva
Vezuv se nalazi na terenu Italije, na Apeninskom poluostrvu, pored Napuljskog zaliva. Najpoznatija erupcija se dogodila 79. godine, kada su uništeni gradovi Pompeja, Herkulaneum i Stabije. Poslednja velika erupcija dogodila se 1944. godine.

|  |
| --- |
| **Važnije erupcije** |
| **Datum** | **Tip erupcije** |
| 79
 | eksplozija
 |
| 472
 | efuzivno-eksplozivan
 |
| 512
 | nepoznat
 |
| 685
 | efuzivan (izliv)
 |
| 787
 | efuzivno-eksplozivan
 |
| 968
 | nepoznat
 |
| 27. januara 1037
 | nepoznat
 |
| 29. maja 1139
 | eksplozivan
 |
| 1500
 | eksplozivan
 |
| 16. decembar 1631
 | efuzivno-eksplozivan
 |
| 3. jul 1660
 | eksplozivan
 |
| 1694
 | efuzivan
 |
| 25. maj 1698
 | efuzivno-eksplozivan
 |
| 28. jul 1707
 | efuzivno-eksplozivan
 |
| 20. maja 1737
 | efuzivno-eksplozivan
 |
| 23. decembar 1760
 | efuzivno-eksplozivan
 |
| 1767
 | efuzivno-eksplozivan
 |
| 1779
 | eksplozivna
 |
| 15. juna 1794
 | efuzivno-eksplozivan
 |
| 1822
 | efuzivno-eksplozivan
 |
| 1834
 | efuzivno-eksplozivan
 |
| 1850
 | efuzivno-eksplozivan
 |
| 1. maja 1855
 | efuzivna
 |
| 1861
 | efuzivno-eksplozivan
 |
| 15. novembar 1868
 | efuzivna
 |

## Vanjske veze

* Erupcija Vezuva 1785. godine Arhivirano 2009-09-04 na Wayback Machine-u
* Projekat *ERUPT* - Vezuv
* Herkulanum: Uništenje i otkriće
* Užive vebkamere Vezuva: iz Kasalnuova, iz Sorenta
* Zvanični vebsajt Nacionalnog parka Vezuv (na italijanskom) Arhivirano 2006-02-01 na Wayback Machine-u
# Trudovici

**Radna grupa** ili **Grupa rada** (ruski: Трудовая группа) bila je umjerena ljevičarska, odnosno agrarna socijalistička politička stranka koja je djelovala u posljednjim godinama carske Rusije. Stranka, čiji su članovi bili poznati kao **trudovici**, nastala je u jeku Prve ruske revolucije, odnosno nakon Manifesta 17. oktobra 1905. godine, kojim je car Nikolaj II dozvolio rad političkih stranaka i sazvao izbore za Prvu državnu dumu. Na njima su eseri, tada najjača socijalistička organizacija u Rusiji, odbili sudjelovati, ali se sa tom odlukom odbila složiti frakcija na čelu Aleksiksom Fjodorovičem Aladjinom. Ona je pod imenom Radne grupe ostvarila relativno dobar rezultat, te zajedno sa liberalnom strankom Kadeta sasatavila većinu koja je od cara tražila dodatne ustupke. Car je na to odgovorio raspuštanjem Dume, nakon čega je ona neko vrijeme sudjelovala u neuspjelom pokušaju stvaranja paralelne vlade u Viborgu. Tokom sljedećih godina je postepeno marginalizirana, a 1917. je nakon Oktobarske revolucije prestala sa radom.